[{"text_idx": "#000000", "text": "Rhywun ar dy ochr di"}, {"text_idx": "#000002", "text": "I lawer ohonom ni mae\u2019r Nadolig yn adeg fendigedig \u2013 y bwyd, yr addurniadau, rhoi anrhegion i\u2019r rheini rydym yn caru a threulio amser gyda theulu. Ond i rai, gall y Nadolig fod yn amser unig, a gall fod yn anodd gweld pawb arall mewn hwyliau da tra\u2019u bod yn dioddef. Dyma ambell i syniad am sut y galli di rannu caredigrwydd a phositifrwydd dros yr w\u0302yl."}, {"text_idx": "#000004", "text": "Edrycha am ffyrdd i roddi dy amser a helpu dy gymuned leol dros y Nadolig. Cyniga helpu yn y banc bwyd lleol, gwna ambell awr mewn siop elusen, neu edrycha am gyfleoedd gwirfoddoli gydag elusennau. Mae digonedd o gyfleodd ledled Cymru, felly ti\u2019n siw\u0302r o ddarganfod rhywbeth sy\u2019n agos at dy galon. Defnyddia wefan Gwirfoddoli Cymru i chwilio am gyfleoedd."}, {"text_idx": "#000005", "text": "Oes gen ti bethau sydd bellach yn ddiangen, fel llyfrau, dillad a theganau? Neu efallai bod gen ti eitemau mwy fel peiriannau coffi neu offerynnau? Beth am eu rhoi i rywun arall? Gallet ti roi i ffrind fyddai\u2019n eu defnyddio, mynd a nhw i siop elusen neu hysbysu nhw am ddim ar gyfryngau cymdeithasol."}, {"text_idx": "#000007", "text": "Wyt ti\u2019n cofio hysbyseb torcalonnus John Lewis o 2015, The Man On The Moon? Gall y Nadolig fod yn amser unig iawn i bobl hy\u0302n. Efallai eu bod wedi colli partner, neu gyda theulu sy\u2019n byw yn bell, neu ddim yn gallu treulio\u2019r Nadolig gyda nhw. Cymera ofal o bobl hy\u0302n dros y gaeaf drwy alw mewn ar gymdogion i weld sut maen nhw, cynnig helpu gyda\u2019r siopa bwyd neu gynnig clirio\u2019r eira. Gallet ti wirfoddoli i fod yn \u2018ffrind\u2019 dros y ffon i Age Cymru. Os oes gen ti aelodau o\u2019r teulu\u2019n byw mewn cartref gofal, trefna i fynd i\u2019w gweld a chadw cwmni iddynt."}, {"text_idx": "#000008", "text": "4. Bod yn annwyl gyda theulu a ffrindiau"}, {"text_idx": "#000009", "text": "Mae\u2019n hawdd cymryd pobl yn ganiataol, yn enwedig teulu a ffrindiau! Dweud wrth y bobl yn dy fywyd dy fod di\u2019n gwerthfawrogi nhw! Rho flodau i rywun i ddweud diolch am bopeth. Lleddfa straen diwrnod \u2018Dolig drwy helpu gyda\u2019r Cinio Nadolig. Dweud wrth dy ffrindiau sut maent wedi gwneud i ti chwerthin dros y flwyddyn. Ysgrifennu cardiau i dy frodyr a chwiorydd i ddangos gwerthfawrogiad."}, {"text_idx": "#000010", "text": "Os ydi rhywun yn gofyn beth hoffet ti fel anrheg Nadolig, a dwyt ti ddim angen dim, yna gallet ti ofyn iddynt i wneud rhodd i elusen rwyt ti\u2019n ei gefnogi yn lle hynny. Gallet ti hefyd osod sialens i dy hun yn lle gwneud adduned flwyddyn newydd. Beth am gofrestru i wneud her wedi ei noddi neu drefnu digwyddiad i godi arian?"}, {"text_idx": "#000011", "text": "6. Bod yn garedig i bobl ddigartref"}, {"text_idx": "#000012", "text": "Mae\u2019r gaeaf yn arbennig o anodd i\u2019r bobl heb do dros eu pen. Ystyria wirfoddoli mewn cegin gawl, gwneud rhodd i loches ddigartrefedd neu helpu i ddosbarthu blancedi a dillad cynnes i bobl ddigartref. Gallet ti brynu bwyd neu ddiod gynnes iddynt \u2013 maen nhw\u2019n bobl fel ti a fi ac maent yn haeddu caredigrwydd a pharch."}, {"text_idx": "#000014", "text": "Mae danogs caredigrwydd yn gallu bod yn bwysig iawn o ddydd i ddydd \u2013 nid tuag at ffrindiau, teulu a chyd-weithwyr yn unig, ond i bobl ddiarth hefyd. Mae dal y drws yn agored i rywun, dymuno diwrnod da, dweud diolch i\u2019r gyrrwr bws, neu gynnig gair caredig, yn bethau bach, ond y pethau bychain sydd yn gallu gwneud y gwahaniaeth mwyaf. Mae\u2019n amhosib gwybod beth sydd yn digwydd ym mywydau pobl ac efallai bydd un weithred garedig yn gwneud gwahaniaeth mawr i ddiwrnod rhywun."}, {"text_idx": "#000015", "text": "Oes gen ti athro/athrawes, ffrind neu aelod o\u2019r teulu sydd wedi gwneud gwahaniaeth yn dy fywyd dros y flwyddyn ddiwethaf? Neu oes unrhyw weithwyr allweddol yn dy deulu neu dy gymuned sydd yn gorfod gweithio dros ddiwrnod \u2018Dolig? Beth am ysgrifennu nodyn diolch i ddweud dy fod yn meddwl amdanyn nhw \u2013 gall feddwl lot i rywun fod eu hymdrechion yn cael eu gwerthfawrogi!"}, {"text_idx": "#000017", "text": "Bydd yn garedig i natur yn ogystal a\u0302 phobl y gaeaf hwn. Gall y gaeaf fod yn gyfnod anodd i adar a mamaliaid bach, ac weithiau mae\u2019r sefyllfa wedi ei waethygu gan newid hinsawdd. Gallet ti adael bwyd tu allan, gosod bocsys nythu yn barod at y gwanwyn, neu adeiladu gwesty i fywyd gwyllt yn yr ardd fel lloches i bryfaid, brogaod a hyd yn oed draenogod."}, {"text_idx": "#000018", "text": "Os wyt ti\u2019n bwriadu prynu addurniadau, beth am brynu rhai ecogyfeillgar, neu greu addurniadau dy hun hyd yn oed? Gallet ti drefnu diwrnod crefft gyda theulu neu ffrindiau i greu addurniadau ar gyfer y ty\u0302 a\u2019i addurno gyda\u2019ch gilydd. Gallet ti hyd yn oed creu anrhegion ecogyfeillgar dy hun."}, {"text_idx": "#000019", "text": "9. Bod yn garedig i anifeiliaid"}, {"text_idx": "#000020", "text": "Wyt ti\u2019n caru anifeiliaid? Oes \u2018na loches anifeiliaid yn dy ardal leol? Beth am eu cefnogi dros y gaeaf? Yn ogystal a\u0302 gwirfoddoli a rhoddi arian, gallet ti gefnogi wrth rannu eu hachos ar gyfryngau cymdeithasol. Gallet ti hefyd roi anrhegion fel blancedi, teganau a danteithion \u2013 edrycha i weld os oes gan dy loches leol restr o bethau maent eu hangen. Os oes gen ti le, amser ac egni, gallet ti gymryd anifail i mewn dros dro neu fabwysiadu hyd yn oed. Os wyt ti\u2019n gwneud hynny, sicrha dy fod di\u2019n deall yr ymrwymiad gyntaf."}, {"text_idx": "#000021", "text": "11. Rhannu llawenydd gyda\u2019r gymuned"}, {"text_idx": "#000022", "text": "Rhanna\u2019r hwyliau da yn nes at adref wrth fod yn annwyl gyda chymdogion a dy gymuned. Hola dy gymdogion sut maent yn teimlo. Os wyt ti\u2019n hoffi coginio, gallet ti drefnu sesiwn pobi gyda theulu neu ffrindiau i rannu gyda chymdogion, neu drefnu digwyddiad i godi arian at elusen leol. Gallet ti hefyd chwilio am fentrau cymdeithasol sy\u2019n trefnu digwyddiadau fel garddio neu lanhau sbwriel i wella\u2019r ardal leol i\u2019r gymuned gyfan."}, {"text_idx": "#000023", "text": "Yn olaf, paid a\u0302 meddwl gormod am y peth! Mae cyfleoedd diddiwedd i fod yn garedig, ond dyma ambell syniad caredigrwydd ar hap i roi ysbrydoliaeth iti:"}, {"text_idx": "#000025", "text": "Cymer olwg ar wefan y sefydliad Random Acts of Kindness am syniadau pellach, a beth bynnag rwyt ti\u2019n gwneud, gwna ef gyda charedigrwydd."}, {"text_idx": "#000028", "text": "Yn rhad ac am ddim!"}, {"text_idx": "#000029", "text": "Oes rhywun yn gwrando arnat ti?"}, {"text_idx": "#000030", "text": "Rhywun i wrando. Rhywun i'th gymryd o ddifrif. Rhywun i roi cyngor."}]